Prvi SGA izveštaj o industriji video igara Srbije

Prvi SGA izveštaj o industriji video igara Srbije

Pre dve godine, kada smo odlučili da osnujemo Srpsku asocijaciju industrije video igara (SGA) bili smo optimistični, ali sa oprezom. Odmah smo prepoznali vrednost koju organizacija poput naše može da doda rastu i razvoju industrije. Međutim, nismo bili sigurni koliki je zapravo ekosistem i kako će on odreagovati na našu inicijativu.

Danas, sa ponosom mogu da kažem da su reakcije bile neverovatno pozitivne i bili smo pod ogromnim utiskom kada smo shvatili koliki je ekosistem i koliko je raznovrstan. SGA sada ima 65 članova, od indi timova, e-sport kompanija, VFX studija do globlano priznatih proizvođača igara. Tu su i naši partneri čije usluge pomažu našim članovima da se razvijaju i inspirišu naredne generacije.

Zahvaljujući aktivnostima SGA, naših članova i naših partnera, zajednica na svaki način raste. Zajedno, naši članovi su napravili jedan od najbrže rastućih delova naše ekonomije, zapošljavaju preko 1.500 ljudi na visoko-stručnim pozicijama. Zahvaljujući njima – našim neverovatno talentovanim ljudima i njihovom poslu, Srbija je sada pozicionirana kao jedna od najatraktivnijih novih država za proizvodnju video igara.

Smatram velikom privilegijom to što sam u epicentru srpske gejming industrije. Svakog dana sam zapanjen kreativnošću, vrednim radom i upornošću koju pokazuju naši članovi. Od inovativnih tehnologija koje kreiraju digitalni ljudski lik, preko igara baziranih na zvuku za slepe i slabovide igrače do globalno popularnih mobilnih igara, naši članovi guraju granice svetske gejming industrije.

Pred nama je premijerni izveštaj o stanju srpske gejming industrije. Njime smo želeli da obuhvatimo i prikažemo ključne podatke o ekosistemu, da pokažemo naše članove i da naglasimo priliku. Priliku da nam se pridružite i postanete deo jedne od najdinamičnijih i najbrže rastućih industrija, u svetu, i ovde kod nas u Srbiji.

Nikola Čavić,

Predsednik SGA

Izveštaj možete preuzeti sa: SGA – Report Digital